**Ministru kabineta rīkojuma „Par transportlīdzekļu atsavināšanu sabiedriskā labuma organizācijai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. |
| 2. | Pašreizējā situācija un problēmas | Transportlīdzeklis – transportlīdzekļa marka KIA SPORTAGE, 1998.izlaiduma gads, šasijas numurs KNAJA5536W5119242, valsts numurs DT 4250, atlikusī bilances vērtība 00 lati, atrodas Valsts tiesu medicīnas ekspertīzes centra bilancē. Transportlīdzekļa nobraukums 311131 km. Transportlīdzekļa tehniskais stāvoklis nepieļauj tā ekspluatāciju bez remonta, tehniskā apskate nav izieta.Transportlīdzeklis – transportlīdzekļa marka Mazda 626, 1998. izlaiduma gads, šasijas numurs JMZGF14P201158226, valsts numurs DE 7012, atlikusī bilances vērtība 00 lati, atrodas Paula Stradiņa Medicīnas vēstures muzeja bilancē. Transportlīdzekļa nobraukums 121373 km. Transportlīdzekļa tehniskais stāvoklis nepieļauj tā ekspluatāciju bez remonta, tehniskā apskate nav izieta.Minēto transportlīdzekļu atjaunošanai nepieciešami būtiski valsts budžeta ieguldījumi, kas nav mērķtiecīgi, ņemot vērā nobraukumu, nolietojumu un izlaides gadu. Transportlīdzekļi nav nepieciešami Veselības ministrijas padotības iestāžu funkciju izpildes nodrošināšanai, tādēļ uzsākts to atsavināšanas process.2012.gada martā valsts akciju sabiedrības „Valsts nekustamie īpašumi” (turpmāk – Valsts nekustamie īpašumi) mājas lapā ([www.vni.lv](http://www.vni.lv)) tika izsludināta pieteikšanās valsts kustamās mantas (transportlīdzekļu) atsavināšanai. Pieteikšanās termiņa laikā Valsts nekustamie īpašumi mājas lapā uz minētajiem transportlīdzekļiem nepieteicās valsts pārvaldes iestādes nedz arī atvasinātās publiskās personas vai to iestādes. 2012.gada martā uz abiem transportlīdzekļiem Valsts nekustamie īpašumi mājas lapā ([www.vni.lv](http://www.vni.lv)) tika saņemts pieteikums no biedrības „Biedrība „Aktīvās atpūtas centrs jauniešiem”” (reģistrācijas Nr.40008144521, juridiskā adrese: „Laubes”, Lielvārdes pagasts, Lielvārdes novads, LV-5070, sabiedriskā labuma organizācijas statuss no 2011.gada 15.aprīļa) (turpmāk – sabiedriskā labuma organizācija). Sabiedriskā labuma organizācija 2012.gada 20.aprīlī Veselības ministriju informēja par to, ka tā vēlas pārņemt transportlīdzekļus, lai tos izmantotu saskaņā ar organizācijas darbības mērķi (sporta atbalstīšana un pilsoniskās sabiedrības attīstība), veicot sporta un aktīvās atpūtas popularizēšanu – jauniešu braukšanas prasmju apmācībā, lai apgūtu drošas braukšanas pamatus. Rīkojuma projektā minētie transportlīdzekļi vēl ir izmantojami, un sabiedriskā labuma organizācija ir sniegusi Veselības ministrijai apliecinājumu, ka izmantos tos savā darbībā, tādēļ tiem nav piemērojams Nolietotu transportlīdzekļu apsaimniekošanas likums. Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma „Par transportlīdzekļu atsavināšanu sabiedriskā labuma organizācijai” projekta (turpmāk – rīkojuma projekts) mērķis ir pieņemt Ministru kabineta lēmumu par valsts kustamās mantas (transportlīdzekļu) nodošanu bez atlīdzības sabiedriskā labuma organizācijai.Rīkojuma projekta būtība ir saskaņā ar Publiskas personas mantas atsavināšanas likuma 43.1 panta pirmo daļu atļaut Veselības ministrijai nodot bez atlīdzības sabiedriskā labuma organizācijai – biedrībai „Biedrība „Aktīvās atpūtas centrs jauniešiem”” (reģistrācijas Nr.40008144521, juridiskā adrese: „Laubes”, Lielvārdes pagasts, Lielvārdes novads, LV-5070, sabiedriskā labuma organizācijas statuss no 2011.gada 15.aprīļa) (turpmāk – sabiedriskā labuma organizācija) šādu valsts kustamo mantu: 1.transportlīdzekli – transportlīdzekļa marka KIA SPORTAGE, valsts numurs DT 4250, 1998.izlaiduma gads, šasijas numurs KNAJA5536W5119242, atlikusī bilances vērtība 00 lati; 2.transportlīdzekli – transportlīdzekļa marka Mazda 626, 1998. izlaiduma gads, šasijas numurs JMZGF14P201158226, valsts numurs DE 7012, atlikusī bilances vērtība 00 lati.Ministru kabineta rīkojuma projekts atrisinās visas anotācijas 2.punktā minētās problēmas. |
| 5. | Projekta izstrādē iesaistītās institūcijas | Veselības ministrija, Valsts tiesu medicīnas ekspertīzes centrs un Paula Stradiņa Medicīnas vēstures muzejs. |
| 6. | Iemesli, kādēļ netika nodrošināta sabiedrības līdzdalība | Skat. anotācijas VI sadaļu. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sabiedriskā labuma organizācija, kura bez atlīdzības iegūst savā īpašumā kustamo mantu savas darbības mērķu realizēšanai. Valsts tiesu medicīnas ekspertīzes centrs un Paula Stradiņa Medicīnas vēstures muzejs, kuriem atsavina šīm iestādēm nevajadzīgo valsts kustamo mantu  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Jaunieši, kas iesaistās sabiedriskā labuma organizācijas darbībā, jo būs nodrošināti transportlīdzekļi jauniešu braukšanas prasmju apmācībai, lai apgūtu drošas braukšanas pamatus. |
| 3. | Tiesiskā regulējuma finansiālā ietekme | Kustamās mantas transportēšanas un pārreģistrācijas izdevumus Ceļu satiksmes drošības direkcijā segs sabiedriskā labuma organizācija. |
| 4. | Tiesiskā regulējuma nefinansiālā ietekme | Sabiedriskā labuma organizācija būs nodrošināta ar transportlīdzekļiem jauniešu braukšanas prasmju apmācībai, lai apgūtu drošas braukšanas pamatus.  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Sabiedrības informēšana par transportlīdzekļu atsavināšanas uzsākšanu notika 2012.gada martā Valsts nekustamie īpašumi mājas lapā ([www.vni.lv](http://www.vni.lv)), kad tika izsludināta pieteikšanās uz valsts kustamo mantu. Ņemot vērā, ka valsts iestādes un atvasinātas publiskas personas vai to iestādes uz transportlīdzekļiem nepieteicās, bet tika saņemts pieteikums no sabiedriskā labuma organizācijas, tad plašāka sabiedrības informēšanas par atsavināmo valsts kustamo mantu nav nepieciešama. |
| 2. | Sabiedrības līdzdalība projekta izstrādē | Projekts šo jautājumu neskar. |
| 3. | Sabiedrības līdzdalības rezultāti | Projekts šo jautājumu neskar. |
| 4. | Saeimas un ekspertu līdzdalība | Konsultācijas nav notikušas. |
| 5. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tiesu medicīnas ekspertīzes centrs un Paula Stradiņa Medicīnas vēstures muzejs, sabiedriskā labuma organizācija |
| 2. | Projekta izpildes ietekme uz pārvaldes funkcijām | Projekta izpilde notiks esošo pārvaldes funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Anotācijas III, IV un V sadaļa – projekts šīs jomas neskar

Veselības ministre I.Circene

11.06.2012 12:39

910

Ieva Brūvere, 67876061,

Ieva.Bruvere@vm.gov.lv